# Воронеж дәүләт архитектура-төзелеш университеты

Воронеж дәүләт архитектура-төзелеш университеты (рус. Воронежский государственный архитектурно-строительный университет) — 2016 елның җәенә кадәр мөстәкыйль эшләгән Воронеж шәһәренең югары уку йорты. Хәзерге вакытта Воронеж дәүләт техник университеты белән берләшкән.

# Воронеж дәүләт архитектура-төзелеш университеты
## Тарих

* 1930 ел — Воронеж шәһәрендә Төзелеш югары техник уку йорты барлыкка килә.
* 1932 ел — Әлеге уку йорты Воронеж инженер-төзелеш институты буларак үзгәртелә.
* 1941 ел — ВИТИ Воронеж авиация институтына үзгәртелә.
* 1944 ел — институтның элеккеге исеме кайтартыла (Воронеж инженер-төзелеш институты)
* 1981 ел — ВИТИ Воронеж Хезмәт Кызыл Байрагы ордены инженер-төзелеш институты дип үзгәртелә.
* 1986 ел — 13 майда ВИТИ югары уку йорты командасы (капитаны — Олег Песков) яңадан торгызылган телевизион КВНның беренче уенында катнаша һәм Мәскәү дәүләт төзелеш университеты командасын җиңә. 1987 елның апрелендә узган ярымфинал уенында сезонның булачак чемпионнарына — Одесса джентльменнары командасына оттыралар.
* 1993 ел — институт Воронеж дәүләт архитектура-төзелеш академиясе дип үзгәртелә.
* 2000 ел — академия Воронеж дәүләт архитектура-төзелеш университеты итеп дип үзгәртелә, 2003 елның 17 гыйнварында Воронеж дәүләт архитектура-төзелеш университеты югары һөнәри белем бирүче дәүләт мәгариф учреждениесе буларак Юридик затларның бердәм дәүләт реестрына кертелә.
* 2011 ел — май аенда Россия Федерациясе Мәгариф һәм фән министрлыгы боерыгы нигезендә югары уку йорты «Воронеж дәүләт архитектура-төзелеш университеты» федераль дәүләт бюджет югары һөнәри белем бирү учреждениесе дип үзгәртелә.
* 2016 ел — март аенда Россия Федерациясе Мәгариф һәм фән министрлыгы боерыгы белән Воронеж дәүләт архитектура-төзелеш университеты (ВДАТУ) Воронеж өлкәсендә региональ терәк университетын формалаштыру кысаларында Воронеж дәүләт техник университетына (ВДТУ) кушылу рәвешендә үзгәртеп корыла.

# Воронеж дәүләт архитектура-төзелеш университеты
## Институтлар

* Архитектура институты
* Юл-транспорт институты (элекке Механик-автоюллар институты)
* Төзелеш-технология институты
* Төзелештә инженерлык системалары институты
* Төзелеш институты
* Икътисад, менеджмент һәм мәгълүмати технологияләр институты (ФЭУ кушылган)
* Урта һөнәри белем бирү институты

# Воронеж дәүләт архитектура-төзелеш университеты
## Журналлар
### «Научный вестник ВГАСУ. Строительство и архитектура»

* Журнал Югары аттестация комиссиясенең (ВАК) рецензияләнә торган алдынгы фәнни журналлар һәм басмалар исемлегенә кертелгән; елына 4 тапкыр чыга (март, июнь, сентябрь, декабрь).
* Scientific Herald of the Voronezh State University of Architecture and Civil Engineering. Construction and Architecture» журналының инглизчә версиясе бар.
* Баш мөхәррир - Игорь Степан улы Суровцев, т.ф.д., профессор (Воронеж дәүләт архитектура һәм төзелеш техник университеты).
Воронеж дәүләт архитектура-төзелеш университетының дөньяның 140 илендә инженер вазифаларында эшләргә мөмкинлек бирүче халыкара сертификаты бар, университет Европа төзелеш факультетлары ассоциациясе әгъзасы, 2004 елда сыйфат өчен халыкара бүләк белән бүләкләнә.
Университет галимнәре тарафыннан тимер юллар системасын камилләштерү өчен берничә инновацион карар тәкъдим ителә, Воронеж сусаклагычын яңарту проекты эшләнә.